BLAND เซ็ง! กำไร Q3/58 เหลือ 288.57 ลบ. หลังรายได้จากการตีราคาอสังหาฯ ลดลง
BLAND เซ็ง! กำไร Q3/58 เหลือ 288.57 ลบ. ลดลง 64% จากไตรมาสก่อนมีกำไร 792.63 ลบ. หลังรายได้จากการตีราคาอสังหาฯ ลดลง ขณะที่ช่วง 9 เดือนแรกมีกำไร 3.69 พันลบ. เพิ่มขึ้นเกือบ 5 เท่าตัวจากปีก่อนมีกำไร 628.89 ลบ.
16 ก.พ. 2559

บริษัท บางกอกแลนด์ จำกัด (มหาชน) หรือ BLAND รายงานผลการดำเนินงานประจำไตรมาสที่ 3 ปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 288.57 ล้านบาท หรือมีกำไรสุทธิ 0.015 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 792.63 ล้านบาท หรือมีกำไรสุทธิ 0.039 บาทต่อหุ้น
ขณะที่ช่วง 9 เดือนแรกมีกำไรสุทธิ 3.69 พันล้านบาท หรือมีกำไรสุทธิ 0.189 บาทต่อหุ้น เพิ่มขึ้น 487% จากช่วงเดียวกันของปีก่อนที่มีกำไรสุทธิ 628.89 ล้านบาท หรือมีกำไรสุทธิ 0.031 บาทต่อหุ้น
โดยผลงานในไตรมาส 3 ลดลงเนื่องจากบริษัทมีรายได้จากการตีราคาอสังหาริมทรัพย์เพื่อการลงทุนเท่ากับ 195 ล้านบาท ขณะที่ช่วงเดียวกันของปีก่อนมีกำไรจากการตีราคาอสังหาริทรัพย์เพื่อการลงทุนเท่ากับ 824 ล้านบาท ลดลง 629 ล้านบาท